Bikini (dilhad) - Wikipedia

# Bikini (dilhad)

### Diwar Wikipedia, an holloueziadur digor

Ur bikini pa vez gwisket

Ar bikini n'eo ket un tamm dilhad, met daou bezh dilhad a vez gwisket gant ar merc'hed evit mont da gouronkañ.

Ar pezh douget war ar bruched a c'holo an divvronn hag a zo staget er c'hein, evel ur vrennidenn.

Ar pezh all a c'holo ar c'haol hag ar revr, evel ur bragoù-bihan ordinal.

## [kemmañ] Istor

Gant Louis Réard e voe ijinet ar bikini ha kentañ ma voe diskouezet a voe Paris d'ar Patrom:Deiz er poull-neuial Molitor, ha douget e oa gant Micheline Bernardini, un dañserez noazh brudet en amzer-se er c'h-Casino de Paris. Diskleriañ a reas en doa dibabet an anv bikini abalamour da Enez atoll, a oa bet un darzhadenn nukleel warni 5 devezh a-raok, gant ar soñj, hag ar spi, e vije ken brudet an daou bezh dilhad hag ar vombezenn a oa nevez tarzhet.

Savet e oa bet gantañ ar frazenn-stur: "The bikini, first an-atomic bomb!"

Goulenn ur breved a reas Louis Réard evit diwall un ijinadenn a seblant bezañ bet anavet gant ar merc'hed en henamzer hervez a weler war livadurioù kozh.

Micheline Bernardini gwisket gant ar c'hentañ bikini.

N'eo ket un degemer mat a voe graet d'ar bikini en e amzerioù kentañ. Sevel en e enep a reas an holl ilizoù, ha berzet e voe e meur a vro.

Ret e voe gortoz un toullad bloavezhioù a-raok ma teuas diouzh ar c'hiz. E 1956 e voe gwelet Brigitte Bardot er film « Et Dieu… créa la femme » o tougen ur bikini e danvez vichy. Evel-just e klaskas ar merc'hed yaouank ober evelti. Skoazellet e voe ar vrud gant ar ganaouenn Itsy Bitsy Teenie Weenie Yellow Polka Dot Bikini, kanet gant Brian Hyland, a voe kanet e galleg gant Dalida, Brigitte Bardot ha Richard Anthony (Itsy bitsy, petit Bikini) a veze skignet er skingomz a-hed an hañv.

E 1962 e reas berzh bras a drugarez da Ursula Andress, a zouge ur bikini gwenn ha gleb gadalus er film « Dr. No » : sec'het e voe an daou damm dilhad ha gwerzhet en ti Christie's e 2001: 41 250 lur sterling nemetken ne goustas d'ar prener. E 1966 e voe tro Raquel Welch da wiskañ ur bikini ragistorel e-barzh "One Million Years B.C.". War-lerc'h ez eus bet graet ivez filmoù skinwel evit diskouez an tamm danvez-se, evel re ar rummad Baywatch, gant Pamela Anderson.

Abaoe dibenn an XXvet kantved eo deuet da vezañ ur gwiskamant ordinal war an aod.

E lec'hioù zo avat e vez gwelet muioc'h a verc'hed yaouank e monokini pe e string.

Ijinet e oa bet ivez un trikini ha ne reas ket berzh, hag un tankini a blij d'ar re a ra sport a-hervez.

## [kemmañ] Levr

- Kelly Bensimon : Le Bikini, des années 1950 à nos jours, éd. Assouline, juin 2006.

## [kemmañ] Skeudennoù

### [kemmañ] Bikini a-vremañ...

Bikini ha beach volley | Bikini | Bikini strizh | Floating on water.jpg Monokini
Tintarella en bikini

### [kemmañ] ... ha bikini a-wechall

Dafar ouzhpenn a-fed an tem-mañ a vez kavet e-barzh Wiki.Commons
Bikini
Adtapet diwar "http://br.wikipedia.org../../../b/i/k/Bikini_%28dilhad%29.html"

Rummadoù ar bajenn: Dilhad

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Alemannisch
- Català
- Dansk
- Deutsch
- English
- Esperanto
- Español
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Lietuvių
- Nederlands
- ‪Norsk (bokmål)‬
- Nouormand
- Deitsch
- Polski
- Português
- Русский
- Simple English
- Slovenščina
- Српски / Srpski
- Svenska
- Tiếng Việt
- ייִדיש
- 中文